‘તલવાર’ ફિલ્મ પછી લગભગ બે વર્ષના અંતરાલ બાદ મેઘના ‘રાઝી’ ફિલ્મ લઈને આવી રહી છે. તે કહે છે, હું ફિલ્મ બનાવવાની ફેક્ટરી નથી કે એક પછી એક ફિલ્મ બનાવ્યા જ કરું. સારી સ્ટોરી અને ફિલ્મ સાથે જોડાયેલી દરેક વાતનું હું બરોબર ધ્યાન રાખંુ છું. ફિલ્મની શરૃઆતથી તેના મ્યુઝિકથી લઈને તેની રિલીઝ સુધી દરેક કામ હું જાતે જ કરું છું. આ ફિલ્મ સત્ય ઘટના પર આધારિત છે, ફિલ્મમાં એવી યુવતીની વાતને રજૂ કરી છે જે પોતાની જ સાસરીમાં રહીને દેશ માટે ખાનગી વાતોની માહિતી મેળવે છે. કોઈ પણ સમયે તેની સાથે કશું પણ થઈ શકે છે ત્યારે આ વાતને સારી રીતે અને દર્શકોને સ્પર્શે તે રીતે પરદા પર ઉતારવી એક ચેલેન્જિંગ જોબ હતી.